CELEX: 42018X1858
Language: da
Date: 2018-11-28 00:00:00
Title: Ændringer af regulativ nr. 100 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af køretøjer for så vidt angår specifikke krav til det elektriske fremdriftssystem [2018/1858]

28.11.2018   
            
            
               DA
            
            
               Den Europæiske Unions Tidende
            
            
               L 302/114
            
         
      Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:
      http://www.unece.org/trans/main/wp29/wp29wgs/wp29gen/wp29fdocstts.html
      Ændringer af regulativ nr. 100 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af køretøjer for så vidt angår specifikke krav til det elektriske fremdriftssystem [2018/1858]
      Ændringer til regulativ nr. 100 offentliggjort i EUT L 87 af 31. marts 2015
      
      Omfattende:
      
                   
               
               
                  Supplement 2 til ændringsserie 02 — Ikrafttrædelsesdato: den 29. januar 2016
               
            
                   
               
               
                  Supplement 3 til ændringsserie 2 — Ikrafttrædelsesdato: den 18. juni 2016
               
            Gennem hele teksten til regulativet (inkl. alle bilag) ændres genopladeligt energilagringssystem (REESS) til: Genopladeligt elektrisk energilagringssystem (REESS).
      Punkt 5.1 til 5.1.1.3 affattes således:
      
         »5.1.   Beskyttelse mod elektrisk stød
         Følgende elektriske sikkerhedskrav gælder for højspændingsbusser, når disse ikke er forbundet til eksterne højspændingsstrømforsyninger.
         5.1.1.   Beskyttelse mod direkte kontakt
         Beskyttelse mod direkte kontakt med strømførende dele er også nødvendig for køretøjer udstyret med en type genopladeligt elektrisk energisystem godkendt i henhold til del II i dette regulativ.
         Strømførende dele skal være beskyttet mod direkte kontakt og skal være i overensstemmelse med punkt 5.1.1.1 og 5.1.1.2. Barrierer, indkapslinger, massive isolatorer og stik må ikke kunne åbnes, afmonteres, adskilles eller fjernes uden brug af værktøj.
         Stik (herunder tilkoblingen på køretøjet) må imidlertid gerne kunne afmonteres uden brug af værktøj, hvis de opfylder et eller flere af følgende krav:
         
                     a)
                  
                  
                     de er i overensstemmelse med punkt 5.1.1.1 og 5.1.1.2, når de afmonteres, eller
                  
               
                     b)
                  
                  
                     de er anbragt under gulvet og forsynet med en låsemekanisme, eller
                  
               
                     c)
                  
                  
                     de er forsynet med en låsemekanisme. Andre komponenter, der ikke er en del af stikket, må kun kunne fjernes med brug af værktøj for at muliggøre afmontering af stikket, eller
                  
               
                     d)
                  
                  
                     spændingen i de strømførende dele bliver lig med eller under 60 V DC eller lig med eller under 30 V AC (rms) inden for 1 sekund efter, at stikket afmonteres.
                  
               5.1.1.1.   Til beskyttelse af strømførende dele i passagerkabinen eller bagagerummet skal beskyttelsesgrad IPXXD være opfyldt.
         5.1.1.2.   Til beskyttelse af strømførende dele i andre områder end passagerkabinen eller bagagerummet skal beskyttelsesgrad IPXXB være opfyldt.«
      
      Punkt 5.1.1.4 til 5.1.1.5.3 (tidligere), nummereres som punkt 5.1.1.3 til 5.1.1.4.3.